আগ্রা থেকে মধ্যরাতে গ্রেফতার ভেকধারী সাধুবাবা চৈতন্যানন্দ সরস্বতী

ওয়েব ডেস্ক: অবশেষে পুলিশের জালে ভেকধারী সাধুবাবা স্বঘোষিত ‘বাবা’ স্বামী চৈতন্যানন্দ সরস্বতী (Swami Chaitanyananda Saraswasti) ওরফে পার্থসারথি। বেশ কয়েকদিন লুকিয়ে থাকার পর দিল্লির (Delhi) বসন্ত কুঞ্জের (Basant Kunje) একটি বেসরকারি ম্যানেজমেন্ট কলেজের অধিকর্তা স্বঘোষিত ‘বাবা’ স্বামী চৈতন্যানন্দ সরস্বতীকে রবিবার মধ্যরাতে আগ্রার একটি হোটেল থেকে গ্রেফতার করে পুলিশ।

দিল্লির (Delhi) এক অভিজাত এলাকা বসন্ত কুঞ্জে (Basant Kunje) একটি আশ্রমের অন্যতম ডিরেক্টর ছিলেন এই স্বঘোষিত ‘বাবা’। এই আশ্রমের অধীনে একটি ম্যানেজমেন্ট ইনস্টিটিউট রয়েছে। ইনস্টিটিউটির নাম শ্রীশারদা ইনস্টিটিউট অফ ইন্ডিয়ান ম্যানেজমেন্ট। সেই ইনস্টিটিউটের ১৭ জন ছাত্রী সাধু চৈতন্যানন্দের বিরুদ্ধে যৌন হেনস্থা ও অশ্লীল ভাষা প্রয়োগের অভিযোগ এনেছিলেন। কখনও ‘বেবি’, আবার কখনও ‘আই লভ ইউ’, বা কখনও ‘আই অ্যাডোর ইউ’- ছাত্রীদেরকে এই ধরণের মেসেজ পাঠাতেন স্বঘোষিত ‘বাবা’ স্বামী চৈতন্যানন্দ সরস্বতী (Swami Chaitanyananda Saraswasti ) ওরফে পার্থসারথি। সেই খবর তার কানে যেতেই গা ঢাকা দিয়েছিলেন স্বামী চৈতন্যানন্দ।

আরও পড়ুন: বিজয়ের মিছিলে মর্মান্তিক দুর্ঘটনা! মৃত্যু হল ৩১ জনের

শ্রী শৃঙ্গেরি মঠ প্রশাসনেরও ডিরেক্টর পদে ছিলেন এই স্বঘোষিত ধর্মগুরু। সেই ট্রাস্টের টাকা অপব্যবহারের অভিযোগও ওঠে তাঁর বিরুদ্ধে। পালানোর আগে তিনি ব্যাঙ্ক থেকে ৫৫ লক্ষ টাকা তুলেছিলেন। সাধুবাবার এই কুকীর্তি প্রকাশ্যে আসার পরেই আশ্রম কর্তৃপক্ষ স্বামী চৈতন্যানন্দকে তাঁর পদ থেকে অপসারণ করে। সেইসঙ্গে আশ্রম ও ইনস্টিটিউট থেকে বহিষ্কারের সিদ্ধান্ত নেয়। পুলিশ তার বিরুদ্ধে লুকআউট নোটিস জারি করেছিল। অবশেষে রবিবার আগ্রা থেকে তাকে গ্রেফতার করে পুলিশ।

উল্লেখ্য, ছাত্রীদেরকে পাঠানো সেই সব অশালীন মেসেজ হোয়াটসঅ্যাপ থেকে উদ্ধার করা হয়। এই ঘটনার সূত্রপাত হয়েছিল ২০২৪ সালের অক্টোবর মাসে। এক ছাত্রী এফআইআর করে বলেছিলেন, দিল্লির (Delhi) বসন্ত কুঞ্জে অবস্থিত আশ্রমের অধীনে একটি ম্যানেজমেন্ট ইনস্টিটিউটে ভর্তি হয়েছিলেন ওই তিনি। তার পরে দীপাবলীর সময় তাঁকে ডেকে পাঠিয়েছিলেন স্বামী চৈতন্যানন্দ (Swami Chaitanyananda Saraswasti ) । আর সেই সময় তাঁর দিকে নাকি অদ্ভুত ভাবে তাকিয়েছিলেন স্বঘোষিত ‘বাবা’। যা তার ভালো লাগেনি বলে অভিযোগ পত্রে জানিয়েছেন ওই ছাত্রী। এমনকী জোর করে কয়েকজনের সঙ্গে শারীরিক সম্পর্ক স্থাপন করা হয় বলেও অভিযোগ করেছিলেন ছাত্রীরা। পোশাক ও শরীর নিয়েও মন্তব্য করতেন বলে অভিযোগ করেছেন ওই ছাত্রীদের। আর মেসেজের উত্তর না দিলে পাশ না করানো হুমকি দিতেন বলে অভিযোগ। এই কীর্তি গত ১৬ বছর ধরে ‘বাবা’ করে আসছেন বলে অভিযোগ তদন্তকারীদের। সেই ঘটনার তদন্তে ৫০ জন ছাত্রীর হোয়াটসঅ্যাপ ঘেঁটে সেই সব তথ্য উদ্ধার করে পুলিশ (Police)।

দেখুন অন্য খবর